### Resumé

Forvaltningen er i dialog med TreFor om ønsket om nedrivning af et muret transformatortårn.

### Sagsfremstilling

**Sagens historik**

Teknisk Udvalg drøftede på mødet den 19. juni 2024, sag nr. 138, TreFors ønske til nedrivning af to eksisterende transformatortårne.

Udvalget  bad Forvaltningen om at gå i dialog med TreFor om muligheden for at bevare transformatortårnet på [adresse] i [adresse], mens udvalget mente at der kunne gives nedrivningstilladelse til transformatortårnet på Industrivej.

**Sagsfremstilling**

Plan og Energi er i dialog med TreFor om de fremtidige ønsker for selskabets eksisterende transformatortårne.

TreFor ønsker at nedrive transformatortårnet på [adresse], idet bygningen ikke anvendes mere. Bygningen står på en privat grund, og grundejer har ikke haft interesse i at overtage transformatortårnet.

![](data:image/jpeg;base64...)

Billede 1: Transformatortårn ved [adresse].

Vejle Kommune har mulighed for at overtage transformatortårnet, hvis det er kommunens ønske for at sikre bevaring. Transformatortårnet står på en privat grund, nær ved vejareal.

Hvis kommunen ikke ønsker at give lov til nedrivning, skal den nedlægge et forbud mod nedrivningen efter Planlovens § 14. Hvis kommunen vælger at nedlægge forbud mod nedrivning, er den forpligtet til inden for et år at offentliggøre et lokalplanforslag for ejendommen, der indeholder bevarende bestemmelser for bygningen. Afgørelser fra Planklagenævnet viser, at et sådant forbud, samt efterfølgende lokalplan skal sættes i gang relativt hurtigt efter et nedrivningsønske er modtaget.

**Øvrige transformatortårne på [adresse]**

TreFor har sendt en oversigt over tilbageværende murede transformatortårne i Vejle Kommune, som TreFor ejer.

Her er, udover bygningen på [adresse], 3 transformatortårne på Børkop-egnen som TreFor ejer.

1 står ved [adresse], på offentligt ejet areal.

1 står på [adresse], nær ved vejareal.

1 står på [adresse], nær ved vejareal.

Alle 3 transformatortårne er i drift.

TreFor bevarer tårnene så længe de er i drift. Hvis de en dag tages ud af drift har TreFor ikke interesse i at bevare tårnene og skulle betale for at vedligeholde dem.

Vejle Kommune har mulighed for at overtage forpligtigelsen for de transformatortårne der ikke er i drift mere, og dermed sikre bevarelsen af dem.

![](data:image/jpeg;base64...)    ![](data:image/jpeg;base64...)    ![](data:image/jpeg;base64...)

Billede 2: Paw Bruun Bygade.                                                     Billede 3: [adresse].                                                   Billede 4: Stokballevej, St. Velling.

Ved [adresse] er et eksisterende transformatortårn overgået fra TreFor til lokalområdets ejerskab.

Lokalområdet har indrettet tårnet til at indeholde udstillinger og bogbyttebiks.

**Videre forløb**

Forvaltningen foreslår, at der gives nedrivningstilladelse til transformatortårnet på [adresse] og arbejdes videre på mulighederne for at bevare de øvrige 3 som pt. ejes af TreFor.

Forvaltningen foreslår, at der tages kontakt til lokalråd i nærområderne til de 3 ovennævnte transformatortårne, med henblik på at opstarte en dialog om ønsker for bevaring og benyttelse, den dag transformatortårnene tages ud af drift af TreFor.

### Klima og resiliensvurdering

Ingen bemærkninger.

### Indstilling Teknik- og Miljødirektøren indstiller,

**at** der gives nedrivningstilladelse til transformatortårnet på [adresse], samt

**at** forvaltningen går i dialog med lokalråd i næromgivelserne vedr. de øvrige transformatortårne, mhp. bevaring og mulig benyttelse.

### Beslutning

Godkendt.